ຍັງມີໂອກາດຢູ່ ສຳລັບອີຣ່ານ ທີ່ຈະຢຸດເຊົາ ການສ້າງ ອາວຸດນິວເຄລຍ (ເບິ່ງວີດີໂອ)
ພວກນັກວິເຄາະເວົ້າວ່າ ຍັງມີໂອກາດຢູ່ ເພື່ອໃຫ້ອີຣ່ານ ຢຸດເຊົາໂຄງການສ້າງອາວຸດນິວເຄລຍ ທີ່ເປັນບັນຫາຖົກຖຽງໂຕ້ແຍ້ງ
ຄວາມກົດດັນຂອງນາໆຊາດພວມເພີ່ມທະວີຂຶ້ນ ເພື່ອຊັກຊວນບໍ່ໃຫ້ອີຣ່ານສ້າງອາວຸດນິວ ເຄລຍ ອີຣ່ານໄດ້ຕອບໂຕ້ ດ້ວຍການປະຕິເສດແບບດື້ດ້ານ ແລະກ່າວຕອຍແບບໂອຫັງ ທັງເພີ່ມການດຳເນີນຄວາມພະຍາຍາມໃນການກັ່ນທາດຢູເຣນຽມເພື່ອເສີມສະມັດຖະພາບ ໃຫ້ຜະລິດອາວຸດໄດ້ ແຕ່ພວກນັກວິເຄາະບາງຄົນເຊື່ອວ່າ ຍັງມີຊ່ອງທາງເປັນໄປໄດ້ຢູ່ສຳ ລັບບັນດາປະເທດຕາເວັນຕົກທີ່ຈະຊັກຊວນໃຫ້ພວກຜູ້ນຳອີຣ່ານປະຖິ້ມຄວາມມັກໃຫຍ່ໄຝ່ ສູງທາງດ້ານນິວເຄລຍຂອງພວກເຂົາເຈົ້າ ຕາມທີ່ໄດ້ມີການກ່າວຫານັ້ນ Al Pessin ຜູ້ ສື່ຂ່າວວີໂອເອມີລາຍງານກ່ຽວກັບເລື່ອງນີ້ ພວກເຈົ້າໜ້າທີ່ອີຣ່ານໄດ້ກ່າວຢ່າງເປັນການທ້າທາຍກ່ຽວກັບສິດທິຂອງພວກເຂົາເຈົ້າໃນການ ສ້າງອາວຸດນິວເຄລຍ ແຕ່ຂະນະດຽວກັນກໍເວົ້າວ່າ ຕົນບໍ່ມີຄວາມຕັ້ງໃຈທີ່ຈະດຳເນີນການດັ່ງ ກ່າວ ແຕ່ພວກນັກຊ່ຽວຊານກ່າວວ່າ ອີຣ່ານພວມໃຊ້ເຄື່ອງຈັກຄືກັບທີ່ເຫັນຢູ່ໃນວີດີໂອນີ້ ເພື່ອກັ່ນ ສ່ວນປະກອບທີ່ສຳຄັນສຳລັບເຮັດອາວຸດນິວເຄລຍກໍຄືທາດຢູເຣນຽມນັ້ນ ໃຫ້ໄດ້ເກຣດທີ່ບໍລິ ສຸດສຳລັບເຮັດອາວຸດ ຫຼັງຈາກພວກລັດຖະມົນຕີການຕ່າງປະເທດຂອງສະຫະພາບຢູໂຣບ ໄດ້ຕົກລົງກັນເມື່ອໄວໆ ມານີ້ ທີ່ຈະກົດດັນອີຣ່ານ ໂດຍຫ້າມບໍ່ໃຫ້ຊື້ນໍ້າມັນຂອງອີຣ່ານນັ້ນ ຫົວໜ້ານະໂຍບາຍການ ຕ່າງປະເທດຂອງສະຫະພາບຢູໂຣບ ທ່ານນາງ Catherine Ashton ໄດ້ກ່າວເຍາະເຍີ້ຍ ຕໍ່ການກ່າວອ້າງຂອງອີຣ່ານ ທີ່ວ່າໂຄງການນິວເຄລຍຂອງຕົນມີຈຸດປະສົງໃນທາງສັນຕິນັ້ນ ທ່ານນາງ Ashton ເວົ້າວ່າ ທ່ານ Mark Fitzpatrick ທີ່ສະຖາບັນການສຶກສາຍຸດທະສາດນາໆຊາດ ທີ່ກຸງລອນດອນ ກ່າວວ່າ ອີຣ່ານໄດ້ພາໂຕເອງມາເຖິງຈຸດທີ່ຈະສ້າງລະເບີດນິວເຄລຍແຕ່ບໍ່ແມ່ນໃນເວລານີ້ ທ່ານ Fitzpatrick ເວົ້າວ່າ ມີລາຍງານວ່າ ໂຄງການນິວເຄລຍຂອງອີຣ່ານແມ່ນມີຢູ່ຕາມສະຖານທີ່ຕ່າງໆຄືທີ່ເຫັນຢູ່ໃນ ຮູບຖ່າຍທາງດາວທຽມ ທີ່ໄດ້ນຳອອກເຜີຍແຜ່ໂດຍພວກຝ່າຍຄ້ານກຸ່ມນຶ່ງຂອງອີຣ່ານໃນສະ ຫະລັດ ແຕ່ພວກນັກຊ່ຽວຊານກ່າວວ່າ ສິ່ງທີ່ໜ້າເປັນຫ່ວງແທ້ໆນັ້ນກໍຄື ໃນເວລານີ້ອີຣ່ານ ສາມາດກັ່ນທາດຢູເຣນຽມ ໄດ້ໄວຂຶ້ນ ໃນເກຣດຫລືຄຸນນະພາບທີ່ສູງຂຶ້ນແລະກໍາລັງພະຍາ ຍາມຫລາຍຂຶ້ນເພື່ອຫາທາງເຊື່ອງສະຖານທີ່ນິວເຄຼຍຂອງຕົນ ທ່ານ Fitzpatrick ເວົ້າວ່າ ພວກເຈົ້າໜ້າທີ່ປະເທດຕາເວັນຕົກກ່າວວ່າ ຕົນບໍ່ຕ້ອງການເອົາບາດກ້າວທາງທະຫານເພື່ອ ຂັດຂວາງບໍ່ໃຫ້ອີຣ່ານສາມາດຜະລິດອາວຸດນິວເຄລຍໄດ້ນັ້ນ ແຕ່ພວກເຂົາເຈົ້າກໍຍັງເປີດກວ້າງ ກ່ຽວກັບຄວາມເປັນໄປໄດ້ໃນເລື່ອງນີ້ດັ່ງທີ່ປະທານາທິບໍດີ ສະຫະລັດທ່ານບາຣັກ ໂອບາມາໄດ້ກ່າວໃນຄຳປາໄສຂອງທ່ານຕໍ່ລັດຖະສະພາແລະປະເທດ ຊາດ ໃນແລງວັນອັງຄານແລ້ວນີ້ ປະທານາທິບໍດີໂອບາມາເວົ້າວ່າ ແຕ່ປະທານາທິບໍດີີໂອບາມາກໍໄດ້ກ່າວຕື່ມ ຢ່າງໄວວາວ່າຖ້າອີຣ່ານຫາກຢຸດເຊົາແຜນ ການ ສ້າງອາວຸດນິວເຄລຍ ຕາມທີ່ມີການ ສົງໄສກັນນັ້ນ ແລະອະນຸຍາດ ໃຫ້ຄະນະ ກວດການາໆຊາດເຂົ້າໄປພິສູດເບິ່ງອີຣ່ານ ກໍສາມາດກັບຄືນເຂົ້າມາຮ່ວມປະຊາຄົມນາ ນາຊາດໄດ້ອີກ ອົງການພະລັງງານປະລະມານູສາກົນພວມ ສົ່ງຄະນະຜູ້ແທນຈຸນຶ່ງ ໄປຍັງອີຣ່ານ ເພື່ອ ເປີດການເຈລະຈາຄືນໃໝ່ ທີ່ສຳນັກງານຜູ້ ຕາງໜ້າຂອງສະຫະລັດ ປະຈຳອົງການພະ ລັງງານປະລະມານູສາກົນ ທີ່ນະຄອນວຽນ ນາ ປະເທດອອສເຕຣຍ ທ່ານນາງ Jennifer Hall-Godfrey ກ່າວຕໍ່ວີໂອເອຜ່ານທາງ Skype ວ່າ ການເຈລະຈາທີ່ວ່ານີ້ ແມ່ນເປັນໂອກາດອີກອັນນຶ່ງ ເພື່ອຫຼີກລ່ຽງບໍ່ໃຫ້ມີການ ລົງໂທດເພີ່ມຕື່ມ ຫຼືການປະຕິບັດງານທາງທະຫານທີ່ອາດມີຂຶ້ນນັ້ນ ທ່ານນາງ Godfrey ເວົ້າວ່າ ພວກນັກວິເຄາະກ່າວວ່າ ພວກຕົນເຊື່ອວ່າ ຍັງສາມາດທີ່ຈະເກ້ຍກ່ອມພວກຜູ້ນຳຂອງອີຣ່ານ ໄດ້ຢູ່ເພື່ອບໍ່ໃຫ້ສ້າງອາວຸດນິວເຄລຍນັ້ນ ແຕ່ໃນຂະນະດຽວກັນກໍເວົ້າວ່າ ມັນອາດເປັນໄປໄດ້ ທີ່ຈະບໍ່ສາມາດຢຸດເຊົາອີຣ່ານ ແມ່ນແຕ່ດ້ວຍການໂຈມຕີທາງທະຫານ ຖ້າອີຣ່ານຫາກຕັດສິນ ໃຈທີ່ຈະດຳເນີນການຕໍ່ໄປກ່ຽວກັບເລື່ອງນີ້